Diari Oficial de la Generalitat Valenciana


Sumari del DOGV 3313, del 21-08-1998 (1998/7092)

Subhasta de les obres d'urbanització del sector-2 Mirambons.
------------------------------------------------------------

### Dades del document

Número de DOGV
:   3313

Data del DOGV
:   21-08-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/7092


Data del document
:   24-06-1998

Organisme emissor
:   Ajuntament de Beniarbeig

Tipus de document
:   Subhasta

Descriptors 

:   * Beniarbeig
    * edifici
    * licitació
    * administració local

Subhasta de les obres d'urbanització del sector-2 Mirambons. [1998/X7092]
  
S'anuncia subhasta pública, en procediment obert, de la següent obra: Urbanització del sector-2 Mirambons.
  
Plec de clàusules economicoadministratives: fou aprovat pel Ple de l'Ajuntament, en sessió de 14 de maig de 1998. L'esmentat plec estarà de manifest tots els dies hàbils, excepte dissabtes, en la Secretaria de l'Ajuntament i es facilitarà còpia d'ell als interessats que ho sol·liciten.
  
Tipus de licitació: es fixa en cent divuit milions vuitanta-nou mil cinc-centes trenta-sis pessetes (721.750.391 PTA), IVA inclòs.
  
Termini d'execució: divuit mesos, comptats des de l'endemà de l'acta de comprovació del replanteig, si no hi haguessen reserves.
  
Classificació del contractista: categoria d, grup A, subgrup 2. Grup E, subgrup 1. Grup G, subgrup 4. Grup I, subgrup 1.
  
Garanties: la garantia provisional serà del 2% i la definitiva del 4% del tipus de licitació.
  
Lloc i termini de presentació de proposicions: en la Secretaria de l'Ajuntament, en horari d'oficina, dins del termini de vint-i-sis dies naturals comptats des del següent dia hàbil al de la publicació d'aquest anunci en el Diari Oficial de la Generalitat Valenciana. Si l'últim dia fora dissabte, el termini es prorrogarà fins el dilluns següent.
  
Obertura de proposicions: l'obertura de proposicions de l'oferta econòmica tindrà lloc en la Sala d'Actes de l'Ajuntament a les 13 hores del cinqué dia hàbil següent al dia en què acabe el termini de presentació de proposicions i l'acte serà públic. Si l'últim dia fora dissabte, l'obertura de pliques tindrà lloc el dilluns següent.
  
Forma de presentació de proposicions:
  
Es presentaran en sobre tancat en el qual figurarà la inscripció: «Proposició per a prendre part en la licitació per a la contractació de les obres de la Urbanització del Sector-2 Mirambons, pel procediment obert mitjançant subhasta, convocat per l'Ajuntament de Beniarbeig».
  
Dins d'aquest sobre es posaran altres dos sobres, A i B, tancats, amb la mateixa inscripció detallada en l'apartat anterior i un subtítol.
  
Sobre A: el primer sobre se subtitularà «Documents acreditatius de la personalitat i característiques del contractista i garantia dipositada» i contindrà els següents documents:
  
1) Document nacional d'identitat d'aquell que subscriu la proposició o fotocòpia compulsada.
  
Quan el licitador no actua en nom propi o es tracte de societat o persona jurídica, poder notarial per a representar a la persona o entitat i, en el seu cas, la escriptura de constitució de la societat. El poder haurà d'estar inscrit en el Registre Mercantil i validat per la Secretaria de la Corporació.
  
2) Certificat de la classificació del contractista licitant i el certificat de qualificació expedit per la Conselleria d'Indústria de la Generalitat, si fora procedent, o, en el seu cas, justificants de la solvència econòmica, financera i tècnica o professional de la empresa.
  
3) Document acreditatiu de la constitució de la garantia provisional.
  
4) Certificat de la Delegació d'Hisenda en el qual conste que ha presentat les declaracions tributàries exigides pel Reial Decret 2.528/1986, de 18 de novembre.
  
5) Certificat del Ministeri de Treball i Seguretat Social acreditatiu d'estar al corrent de les obligacions amb la Seguretat Social.
  
6) Per a les empreses estrangeres, la declaració de sotmetre's a la jurisdicció dels Jutjats i Tribunals espanyols de qualsevol ordre per a totes les incidències que, directa o indirectament, puguen derivar-se del contracte, amb renúncia, en el seu cas, al fur jurisdiccional estranger que corresponga al licitador.
  
7) Per al cas d'agrupació temporal d'empreses, haurà de complir-se allò disposat en l'article 24 de la Llei de Contractes de les Administracions Públiques.
  
Sobre B: el segon sobre es subtitularà «Oferta econòmica» i contindrà la proposició segons el següent model:
  
«D. ......, major d'edat, domiciliat a ......, carrer ......, número ......, amb DNI ......, en nom propi (o en representació de la empresa ......, amb domicili a ......, carrer ......, número ......, CIF ......), assabentat de les condicions exigides per a optar a l'adjudicació de les obres «Urbanització del Sector-2, Mirambons», es compromet a realitzar-les amb subjecció al Projecte i al plec de clàusules administratives particulars aprovat per l'Ajuntament en sessió plenària de 14 de maig de 1998, per la quantitat de ...... pessetes (en lletres i xifres). Dita quantitat inclou l'impost sobre el valor afegit.
  
Així mateix, el licitador declara sota la seua responsabilitat que reuneix totes i cadascuna de les condicions exigides per a contractar amb l'administració i no està incurs en cap prohibició per a contractar, conforme als articles 15 a 20 de la Llei de Contractes de les Administracions Públiques.
  
Lloc, data i signatura del licitador.»